Δημοκρατία: καμία διέξοδος 



Βρισκόμαστε πια στο ιστορικό σημείο που η αντίφαση του κε¬ 
φαλαίου γίνεται ολοένα και πιο ξεκάθαρη σε παγκόσμιο επί¬ 
πεδο. Σε όλα τα μήκη και πλάτη του πλανήτη το προλεταριάτο 
βρίσκεται σε αναβρασμό καθώς δυσχεραίνεται ολοένα και πε¬ 
ρισσότερο η ίδια η αναπαραγωγή του. Καθώς οι προλετάριοι 
δυσκολεύονται πια να συνεχίσουν τη ζωή τους, είναι το ίδιο 
το κεφάλαιο ως εκμεταλλευτική σχέση που βρίσκεται σε κρί¬ 
ση αναπαραγωγής. Οι σύγχρονοι αγώνες του προλεταριάτου 
είναι η έκφραση της σύγχρονης μορφής αυτής της εκμεταλ¬ 
λευτικής σχέσης: 

Τον τελευταίο χρόνο στην Κίνα που η οικονομία της αναπτύσ¬ 
σεται, ακόμη, με πολύ υψηλούς ρυθμούς, όλων των ειδών 
οι αντιφάσεις είναι σε έξαρση. Οι συγκρούσεις των εργατών 
με την αστυνομία είναι συχνές για μια σειρά από λόγους: για 
αυξήσεις των πολύ χαμηλών ακόμη μισθών (στο ύψος των 
οποίων βασίζεται η ιλιγγιώδης ανάπτυξη), για την αποτροπή 
των περιφράξεων όσης γης έχει μείνει στα χωριά, για την κα¬ 
ταβολή αποζημιώσεων στους απολυμένους, για την ανεπάρ¬ 
κεια του συστήματος υγείας που έχει ως αποτέλεσμα μεγάλη 
παιδική θνησιμότητα. Στην Αμερική που εμφανίζεται ιστορικό 
χαμηλό των διεκδικητικών απεργιών των εργαζομένων, χιλιά¬ 
δες άστεγοι και άνεργοι καταλαμβάνουν τα ακατοίκητα σπίτια 
που έχουν πάρει πίσω οι τράπεζες και οι φοιτητές καταλαμ¬ 
βάνουν τα πανεπιστήμια στην Καλιφόρνια και τη Ν. Υόρκη και 
γράφουν στα πανό τους: Έχουμε αποφασίσει να μην πεθάνουμε, 
διεκδικώντας έτσι ό,τι μέχρι πριν λίγο ήταν αυτονόητο, δηλα¬ 
δή, απλώς τη δυνατότητα να συνεχίσουν να είναι φοιτητές. 
Την αναπαραγωγή της ζωής τους (από πολύ χειρότερη βέβαια 
θέση η οποία τους επιβάλλεται από την ιεραρχία μεταξύ των 
καπιταλιστικών κρατών) διεκδικούν και οι προλετάριοι στη 
Νότια Αφρική και στην Αλγερία όταν συγκρούονται με την 
αστυνομία γιατί δεν έχουν ακόμη νερό και ηλεκτρικό και είναι 
αναγκασμένοι να ζουν σε παράγκες και στην Ινδία γιατί η τιμή 
του ψωμιού εκτοξεύεται ξαφνικά και δεν έχουν να φάνε. Τον 
τελευταίο χρόνο στην Ισπανία οι εργάτες των ναυπηγείων που 
κλείνουν πυρπολούν αστυνομικά οχήματα, στη Νότια Κορέα 
επίσης απολυμένοι καταλαμβάνουν εργοστάσια και συγκρού¬ 
ονται με την αστυνομία για δυόμισι μήνες, στο Μπαγκλαντές, 
απολυμένοι και πάλι, συγκρούονται με την αστυνομία και βά¬ 
ζουν φωτιά στα εργοστάσια. Στη Γαλλία και στο Βέλγιο οι απο¬ 
λυμένοι εργάτες απαγάγουν τα αφεντικά τους, τοποθετούν 
εκρηκτικά στα εργοστάσια και απειλούν ότι θα τα ανατινάξουν 
αν δεν αποζημιωθούν για τις απολύσεις τους. Στην Ινδία και 
στην Κίνα σκοτώνουν το αφεντικό τους πάνω στη σύγκρουση 

για τις χιλιάδες επερχόμενες απολύσεις. Σ' αυτή την ιστορική 
φάση οι προλεταριακοί αγώνες είναι αντικειμενικά αγώνες 
διεκδίκησης της αναπαραγωγής της ίδιας της ζωής. 

Ταυτόχρονα οι εργασιακές σχέσεις αναδιαρθρώνονται με πολύ 
μεγάλη ταχύτητα και η επισφάλεια γίνεται η κυρίαρχη κατά¬ 
σταση για όλους πλέον. Η επισφάλεια εκφράζεται πια με τους 
χειρότερους όρους: με τις 43 αυτοκτονίες εργαζομένων της 
ΡΓθπεθΤθΙθεοιπ σε δύο χρόνια αλλά και με το ένα εκατομμύριο 
άνεργους στις ΗΠΑ να περιμένουν αγωνιωδώς να δουν αν ο 
Ομπάμα θα επιμηκύνει για δεύτερη φορά το επίδομα ανεργίας 
τους που λήγει και πάλι τον Απρίλιο ή θα μείνουν πια χωρίς 
τίποτα. Η ανεργία εκτινάσσεται και αναπτύσσεται με ρυθμούς 
άνευ ιστορικού προηγουμένου στις περισσότερες χώρες. 

Βρισκόμαστε στην ιστορική φάση που το προλεταριάτο πε¬ 
ρισσεύει στο κεφάλαιο. Το κεφάλαιο δεν μπορεί να εκμεταλ¬ 
λευτεί επαρκώς το προλεταριάτο, δηλαδή, δεν μπορεί να 
παράγει τα κέρδη που απαιτούνται για να τοποθετηθεί μέρος 
τους εκ νέου σε κερδοφόρες επενδύσεις. Αυτή είναι η ουσία 
κάθε καπιταλιστικής κρίσης ανεξάρτητα από τη μορφή με την 
οποία αυτή εμφανίζεται. Η σημερινή μορφή της κρίσης αντι¬ 
κειμενικά τοποθετεί την αναπαραγωγή των προλετάριων στο 
κέντρο της αντίφασης. Η κρίση που εμφανίστηκε αρχικά σαν 
κρίση χρέους των προλεταριακών νοικοκυριών στην Αμερική 
έχει ήδη μετατραπεί σε κρίση χρέους κρατών και είναι πιθανό 
να μετατραπεί σε νομισματική κρίση, δηλαδή σε κρίση χρέους 
μεγάλων κρατών με ισχυρά νομίσματα ή ολόκληρων συνασπι¬ 
σμών καπιταλιστικών κρατών όπως είναι η Ευρωπαϊκή Ένωση. 
Η κρίση χρέους είναι αυτή που οδηγεί το κεφάλαιο στη μο¬ 
ναδική του επιλογή αυτή τη στιγμή, που είναι να συνεχίσει τη 
στρατηγική που δημιούργησε την παρούσα κρίση δηλαδή να 
μειώσει ακόμη περισσότερο μισθούς και επιδόματα με κάθε 
δυνατό τρόπο. Αυτή είναι η μόνη επιλογή του κεφαλαίου για¬ 
τί η κρίση χρέους είναι το αποτέλεσμα της αναδιάρθρωσης 
και της διεθνοποίησης του κεφαλαίου από την οποία όμως 
δεν υπάρχει επιστροφή. Από τη σκοπιά του προλεταριάτου: 
«Παγιδευμένοι στον ασφυκτικό κλοιό του ανταγωνισμού που 
οδηγεί στη μείωση τιμών μέσω της μείωσης των μισθών και 
στη δουλεία του χρέους που έχει καταστεί εξίσου απαραίτητο 
με το εισόδημα για να μπορούν να ζήσουν, οι μισθωτοί έχουν 
μόνο την «επιλογή» της τυραννίας τους που την πληρώνουν 
κιόλας οι ίδιοι καθώς η ενίσχυση της ρευστότητας είναι μια δι¬ 
αδικασία χωρίς τέλος και τα χρήματα προέρχονται πάντα από 
τις δικές τους αποταμιεύσεις» (Εθ Μοηάθ άίρΙοιπΒΐίηυθ, Μάρ- 








τιος 2008). Από τη σκοπιά του κεφαλαίου είναι ένα ατέρμονο 
κυνήγι της χαμηλότερης δυνατής τιμής εργατικής δύναμης σε 
ολόκληρο τον πλανήτη, το οποίο όμως έχει ένα όριο που είναι 
η ύπαρξη και η αναπαραγωγή της εργατικής δύναμης όπως 
αυτή ορίζεται κοινωνικά σε κάθε καπιταλιστικό κράτος. 

Το κεφάλαιο είναι αναγκασμένο να προσπαθήσει να επιλύσει 
την κρίση με καταστροφή σταθερού κεφαλαίου (κτιρίων, μη¬ 
χανών, υποδομών) και μεταβλητού κεφαλαίου (ανθρώπων) 
ώστε να αναδημιουργηθούν οι προϋποθέσεις της αναπαρα¬ 
γωγής του, χωρίς προς το παρόν να φαίνεται ότι μπορεί να 
το κάνει με το μόνο άμεσα αποτελεσματικό τρόπο: τον γενι- 
κευμένο, παγκόσμιο πόλεμο. Έτσι, προς το παρόν, η αναδιάρ¬ 
θρωση αναγκαστικά βαθαίνει. Οι μειώσεις των μισθών είναι 
μεγάλες σε σημείο που τείνει να εκλείψει η διαφορά μεταξύ 
κατώτερου μισθού και επιδόματος πράγμα που έχει ως αποτέ¬ 
λεσμα την εκρηκτική ανάπτυξη του χρέους όλο και μεγαλύτε¬ 
ρου κομματιού του προλεταριάτου. Οι ιδιωτικοποιήσεις στους 
τομείς αναπαραγωγής (υγεία, παιδεία, κοινωνική ασφάλιση) 
πολλαπλασιάζονται, οι άνεργοι επιδοτούνται όλο και λιγότερο 
και εξωθούνται σε εκ περιτροπής καταναγκαστική εργασία με 
αμοιβές πολύ κάτω από το επίπεδο αναπαραγωγής. Η ιστορι¬ 
κή φάση που διανύουμε φτάνει στα όρια της. Γι' αυτό το κρά¬ 
τος τοποθετεί διμοιρίες πάνοπλων αστυνομικών έξω από τα 
σχολεία στη Γαλλία και βάζει τους μπάτσους μέσα στα σχολεία 
στην Αμερική να συλλαμβάνουν τους απείθαρχους μαθητές. Η 
μόνη διέξοδος του κεφαλαίου σήμερα είναι η καταστολή, δεν 
έχει δηλαδή καμία απολύτως διέξοδο. Το γεγονός αυτό γίνε¬ 
ται πασιφανές στις περιπτώσεις φυσικών καταστροφών όπως 
στην Αϊτή και στη Χιλή. Στις περιπτώσεις αυτές η καπιταλιστι¬ 
κή αναπαραγωγή αμφισβητείται άμεσα από το προλεταριά¬ 
το, το οποίο για να επιβιώσει, καθώς προσωρινά δεν μπορεί 
να είναι εργατική δύναμη, οργανώνει την απαλλοτρίωση των 
εμπορευμάτων και τη χρήση τους ανάλογα με τις ανάγκες του, 
και ο μόνος τρόπος να διατηρηθεί το καθεστώς καπιταλιστι¬ 
κής ιδιοκτησίας είναι η προσφυγή στη στρατιωτική βία. Επι¬ 
βάλλονται απαγορεύσεις κυκλοφορίας τη νύχτα, γίνονται συ¬ 
νοπτικές εκτελέσεις (Αϊτή) ή φυλακίσεις χωρίς δίκη (Χιλή) και η 
ζωή ξαφνικά μετατρέπεται σε ζωή εγκλείστων σε στρατόπεδα 
συγκέντρωσης όπως είναι η ζωή των μεταναστών χωρίς χαρ¬ 
τιά που κατά χιλιάδες ζουν φυλακισμένοι στα σύνορα κάθε κα¬ 
πιταλιστικού κράτους. 

Η επίθεση του κεφαλαίου στο κομμάτι της εργατικής τάξης 
που ζει στην Ελλάδα είναι μια έκφανση αυτής της κρίσης ανα¬ 
παραγωγής της καπιταλιστικής σχέσης. Η Ελλάδα σήμερα βρί¬ 
σκεται στο μάτι του κυκλώνα της κρίσης χρέους για πολλούς 
λόγους. Ο πιο σημαντικός είναι ότι το επισφαλές κομμάτι του 
προλεταριάτου εξεγέρθηκε με τον τρόπο που όλοι γνωρίζου¬ 
με το Δεκέμβρη του 2008. Η Ελλάδα αποτελεί το πειραματικό 
εργαστήριο εφαρμογής της νέας φάσης της παγκόσμιας ανα¬ 
γκαστικής αναδιάρθρωσης. Η αστική τάξη της Ελλάδας όπως 
πολλές φορές έχει κάνει στο παρελθόν ζητάει τη βοήθεια πιο 
ισχυρών αστικών τάξεων για να επιβάλλει τη νέα μορφή της 
εκμετάλλευσης (η κυβέρνηση ανακοίνωσε αμέσως μεγαλύ¬ 
τερο χρέος από αυτό που είχε ανακοινώσει η προηγούμενη 
για να επιταχυνθεί η επιβολή του Προγράμματος Σταθερό¬ 
τητας) αλλά και η ίδια βρίσκεται αναγκαστικά στο επίκεντρο 
της παγκόσμιας κρίσης. Ολόκληρος ο διεθνής οικονομικός 
τύπος αναμένει την αντίδραση του προλεταριάτου εδώ για 
να εκτιμήσει την κατάσταση διεθνώς. Τα μεγάλα μαγαζιά των 


τοκογλύφων ανταγωνίζονται για το ποιος θα δανείσει και άρα 
θα ελέγχει στο μέλλον το ελληνικό κράτος άρα και τη μορφή 
και την ένταση της εκμετάλλευσης του προλεταριάτου που ζει 
εδώ. Η δημιουργία Ευρωπαϊκού Νομισματικού Ταμείου στα 
πρότυπα του ΔΝΤ δείχνει ξεκάθαρα ότι η αντίφαση του αντα¬ 
γωνισμού μεταξύ των κεφαλαίων μπορεί και σήμερα να λυθεί 
προσωρινά αλλά και ότι για το προλεταριάτο δεν έχει σημασία 
ποιο είναι το αφεντικό του. 

Κάθε προσπάθεια να εμφανιστεί η κατάσταση καλύτερη από 
ό,τι είναι πέφτει στο κενό. Η προσπάθεια να εμφανιστεί η ανα¬ 
διάρθρωση σαν επίθεση των Γερμανών στην Ελλάδα κάνει 
μόνο για το 5ϊβγ (ΖΓιβππθΙ, κι ας προσπάθησε ο Σύριζα να την 
προωθήσει με τις ανοησίες για τα «ιερά χρήματα» (Γλέζος) της 
αποζημίωσης της κατοχής. Επιστρατεύεται αναγκαστικά η ορ- 
γουελιανής μορφής προπαγάνδα των ιτίθάίΒ τα οποία παρου¬ 
σιάζουν την αναδιάρθρωση σαν φυσική καταστροφή. Προς το 
παρόν η προπαγάνδα αυτή έχει κάποια επιτυχία. Αρκετοί υπάλ¬ 
ληλοι και εργάτες του ιδιωτικού τομέα επιχαίρουν για τις μειώ¬ 
σεις μισθών των υπαλλήλων στον κρατικό τομέα. Οι δημόσιοι 
υπάλληλοι διαιρούνται στη βάση του ποιος είναι «πραγματικά 
προνομιούχος» και ποιος όχι. Ολα αυτά όμως έχουν ημερομη¬ 
νία λήξης. Το τι σημαίνει προνομιούχος μπορεί κανείς να πάει 
να το ρωτήσει στους υπαλλήλους της Ολυμπιακής που ανα¬ 
γκάστηκαν να καταλάβουν το Γενικό Λογιστήριο του Κράτους 
ενώ πριν από 15 μόλις μέρες αναγνώριζαν «το δύσκολο και αρ¬ 
κετά βεβαρυμμένο πρόγραμμα του συγκεκριμένου Υπουργεί¬ 
ου» όταν τους έγραφε στα παπόρια του ο υφυπουργός ενώ τον 
παρακαλούσαν για μια συνάντηση. Επίσης για τις επιπτώσεις 
στην καθημερινότητα από την επιχειρούμενη αναδιάρθρωση 
μπορεί κανείς να ρωτήσει τους εργαζόμενους στο Εθνικό Τυ¬ 
πογραφείο οι οποίοι μόλις διάβασαν το κείμενο του νόμου και 
συνειδητοποίησαν ότι περικόπτεται το 30% του εισοδήματος 
τους αποφάσισαν να καταλάβουν το κτίριο που δουλεύουν για 
να μην τυπωθεί το ΦΕΚ! Μπορεί επίσης να τους ρωτήσει για 
το ρόλο των συνδικαλιστών τους που έληξαν την κατάληψη 
επειδή τους «υποσχέθηκε η κυβέρνηση» προφορικά εγκύκλιο 
που τροποποιεί το νόμο! 

Τίποτα δεν υπάρχει που να μπορεί να βελτιώσει την κατάστα¬ 
ση. Οι τελετουργικές πορείες που καλούνται από την αριστερά, 
όσο μένουν τέτοιες, δεν κάνουν τίποτα άλλο από το να ανα- 
δεικνύουν το αδιέξοδο. Είμαστε μπροστά στην απογύμνωση 
της πραγματικότητας από τα πέπλα της πολιτικής. Οι πέτρες 
που κάλυψαν τον ουρανό την προηγούμενη Παρασκευή 5/3 
σίγουρα δε φτάνουν ούτε για να ιδρώσει το αυτί τους. Οταν 
οι ολοένα και περισσότεροι άνεργοι θα καταλαμβάνουν κτί¬ 
ρια και θα πρέπει να τους καταστέλλει η αστυνομία, όταν οι 
ολοένα και περισσότεροι επισφαλείς εργαζόμενοι/άνεργοι θα 
συγκρούονται με τις δυνάμεις καταστολής με την παραμικρή 
αφορμή, όταν το κοινωνικό χάος θα τείνει να οργανώνεται από 
μόνο του και να παίρνει τη μορφή της ταξικής εξέγερσης τότε 
το χαμόγελο των παρουσιαστών των δελτίων θα παγώσει και η 
αναμέτρηση θα είναι ανάλογη της βίας που έχει συσσωρευτεί 
από τόσα χρόνια συσσώρευσης του κεφαλαίου και απαλλοτρί¬ 
ωσης της ζωής του προλεταριάτου. 

«Αυτό που θα συμβεί στην Ιστορία, αύριο, δε θα μπορεί παρά 
να συγκριθεί με τις μεγάλες γεωλογικές καταστροφές που 
αλλάζουν την όψη του πλανήτη...» 

Βικτόρ Σερζ 


πράκτορες του χάους 


